kardosdrur/scandi-wiki huggingface dataset:
Kirkcaldy

Kirkcaldy  er ein by i regionen Fife  i Skottland. Han har kring 48 500 innbyggjarar. Han ligg på nordsida av Firth of Forth. Byen er kjent for produksjon av linoleum og for sitt årlege, vekeslange Links Market, som er den lengste gatemarknaden i Europa og som i 2004 feira 700-årsjubileum. Kirkcaldy har ei av dei lengste utbygde kystgatene i Europa.

Namn
Namnet «Kirkcaldy» er avleidd frå piktisk , 'festning' og , som anten tyder 'hard' eller er eit personnamn. Tydinga av namnet kan dermed anten vera 'den harde festningen' eller 'Caled-festningen'.

Historie
Det første dokumentet som nemner byen er frå 1075, då kong Malcolm III (regjerte 1058–93) gav heradet  Kirkcaladunt til kyrkja i Dunfermline. 

På 1600-talet vart eit av dei første latviske konsulata opna i Kirkcaldy. 

Dysart, ein tidlegare by og burgh, har vorte omringa av Kirkcaldy. I 1930 vart Dysart gjort til ein del av Kirkcaldy av parlamentet.

Mellom 1975 og 1996 utgjorde byen med omland eit administrativt distrikt.

Kjende folk frå Kirkcaldy
Kirkcaldy er fødestaden til filosofen og økonomen Adam Smith, kjend for verket The Wealth of Nations, som han skreiv i mora sitt hus her, 220 High Street, i 1765–1767. Arkitekten og formgjevaren Robert Adam og far hans, William, var også frå byen.  Sir Sandford Fleming (1827–1915), ein ingeniør som stod bak utviklinga av standard tidssoner over heile verda og som arbeidde på mykje av jernbanesystemet i Canada, var fødd her. Oppdagaren John McDouall Stuart, som leia seks ekspedisjonar til det indre av og frå sør til nord av Australia, var frå Dysart.

Den britiske statsministeren Gordon Brown, som også var parlamentsmedlem for Kirkcaldy and Cowdenbeath, voks opp i byen frå han var tre år gammal. Krimforfattaren Val McDermid vart fødd her.

Kjelder 

Denne artikkelen bygger på «Kirkcaldy» frå ,  den 2. november 2011.  
Delar av denne artikkelen bygger på «Kirkcaldy» frå ,  den 3. januar 2019. 
 oppgav desse kjeldene:

 
 

Byar og landsbyar i Fife
Nairn

Nairn  (Skotsk gælisk: Inbhir Narann) er ein by (tidlegare burgh) i regionen Highland  i Skottland. Han har kring 8500 innbyggjarar.

Nairn ligg om lag 30 kilometer nordaust for Inverness ved Moray Firth. Elva Nairn renn ut ved byen. Vest for Nairn ligg Elgin. Nord for Nairn på andre sida av fjorden ligg Cromarty. Inverness lufthamn ligg omtrent midt mellom Inverness og Nairn.

Nairn er ein hamneby, og hamneanlegget vart konstruert av Thomas Telford.

Ein årleg jazz-festival, Nairn International Jazz Festival, blir arrangert i Nairn.

Kjelder 
Denne artikkelen bygger på «Nairn» frå ,  den 2. november 2011.

Bakgrunnsstoff
 Nairn International Jazz Festival 
 Turistinformasjon

Byar og landsbyar i Highland
Hamnebyar i Skottland
Buckie

Buckie (skotsk-gælisk Bucaidh) er ein by med historisk status som burgh i regionen Moray i Skottland. Byen har kring 8000 innbyggjarar og er den tredje største i regionen Moray etter Elgin og Forres.

Buckie er ein hamneby på sørsida av Moray Firth, omtrent midt mellom Elgin i vest og Banff i aust.

Kjelder 
Denne artikkelen bygger på «Buckie» frå ,  den 2. november 2011.

Bakgrunnsstoff

Byar og landsbyar i Moray
Forres

Forres (skotsk gælisk Farrais) er ein by i regionen Moray  i Skottland. Han har kring 9000 innbyggjarar.

Skildring 
Forres har vakse særs i dei seinare åra og har no over 9 000 innbyggjarar. Staden ligg på ei flate mellom elva Findhorn og dei skogkledde skråningane mot Cluny og Sanquhar Hills. Forres er kjent for sine prisvinnande blomsterskulpturar.

Forres var eit viktig knutepunkt for jarnbana Highland Railway. Å reise gjennom Forres var ein gong den raskaste ruta for å nå Inverness frå sør.

Stiftinga Findhorn Foundation er eit internasjonalt andeleg samfunn som ligg i Forres. Det vart grunnlagt i 1962 og er enno populært hos andelege søkjande menneske. Det er ein liten butikk som sel andelege og keltiske bøker, forutan organisk mat og drikke som Kelpoe Seaweed (øl).

Parlamentarisk burgh 
Forres var ein parlamentarisk burgh som saman med Inverness, Fortrose og Nairn vart Inverness Burghs valkrets for det britiske Underhuset (House of Commons) frå 1708 til 1801, og Det sameinte kongerike frå 1801 til 1918. Valkretsen vart oppløyst i 1918 og kretsane Forres og Nairn vart slått saman til den nye valkretsen Moray og Nairn.

Historie 
Det har vore spekulert på om Forres kan vere staden «Varris» som Klaudios Ptolemaios teikna inn på eit kart over det landet romarane kalla Caledonia (dagens Skottland) for bortimot 2 000 år sidan. Det var ei kongeleg festning her frå år 900 e.Kr og rundt 1140 vart det ein kongeleg burgh. Burgher vart grunnlagt av dei skotske kongane på 1100-talet for å oppmuntre handel og økonomisk vekst. Det lokalet kloster, som var eit lokalt senter for vekst, fekk eit kraftig knekk då den frykta krigarhøvdingen som vart kalla for «Ulven frå Badenoch», det vil seie Alexander Stewart, 1. jarl av Buchan, plyndra og herja staden på midten av 1300-talet. Forres var saman med Dunkeld den staden som dei skotske kongane i byrjinga av mellomalderen budde i lengre tid.

Den 23. juni 1496 tildelte kong Jakob IV av Skottland eit kongeleg charter som oppretta rettane og privilegia for byen, men ein trur at byen har hatt eit tidlegare charter sidan regimet til kong David I av Skottland, 300 år tidlegare.

Byen er òg lokaliseringa for Suenos stein, ein stor, uthogd bauta på 6,5 m som truleg er reist av piktarar som eit minne mot kanskje norske vikingar eller invaderande skottar.

Festninga Brodie Castle ligg i nærleiken av byen, og William Shakespeare-skodespelet Macbeth plasserte festninga til den historiske kongen Mac Bethad mac Findláich (Macbeth av Skottland) her, men det er få om nokre historiske bevis for at det er tilfelle.

Kjelder 
Denne artikkelen bygger på «Forres» frå ,  den 2. november 2011.  

Byar og landsbyar i Moray
Hawick

Hawick  (uttalt som hoick) er ein by i regionen Scottish Borders  i Skottland. Han har kring 15 000 innbyggjarar. Byen er kjent for sin årlege ryttarfestival til minne om lokale ungdomar sine siger over ein engelsk styrke som raida området i 1514.

Det er ein av dei byane i Skottland som ligg lengst frå sjøen, i hjarte av Teviotdale. Hawick er òg den største byen i det tradisjonelle grevskapet Roxburghshire. Han ligg i Teviotvale, dalen som elva Teviot renn gjennom, rett ved staden der Slitrig renn inn i Teviot.

Innbyggjarane blir kalla seg sjølv teris, etter ein tradisjonell song som inneheld orda «Teribus y Teriodin», moglegvis ein referanse til elles ukjende angelsaksiske gudar. Tidlegare måtte ein vere fødd i Hawick for å vere ein teri, men sidan juli 1988 har det ikkje vore noka lokal fødeavdeling, slik at dei fleste barna av borgarane i byen blir fødde på Borders General Hospital i Melrose. Difor er kravet no at ein bur i byen frå så kort tid som mogleg etter fødselen.

Byen har ikkje hatt jernbanesamband sidan 1969, men det er busskorrespondanse til Carlisle, omkring 80 km unna, og vegen A7 mellom Edinburgh og Carlisle går rett utanfor Hawick.

Kjelder 

Denne artikkelen bygger på «Hawick» frå ,  den 2. november 2011.  

Byar og landsbyar i Scottish Borders
Jo Inge Bjørnebye

Jo Inge Bjørnebye () var ein norsk skihoppar. Han kom frå Våler og representerte Våler Idrettsforening.

Bjørnebye var mellom dei beste norske hopparane i tida 1966-73, og deltok i OL i 1968 og 1972. I begge leikane hamna han langt nede på resultatlistene. Derimot hevda han seg godt under verdsmeisterskapen på ski i 1970. Etter å ha vorte nummer 11 i normalbakken, kom han på sjuandeplass i storbakkerennet og vart beste nordmann i tevlinga. I den tysk-austerrikske hoppveka var hans beste plassering ein fjerdeplass i Garmisch-Partenkirchen 1. januar 1971, landsmannen Ingolf Mork vann rennet. Samanlagt i hoppveka 1970/71 vart Bjørnebye nummer 6.

Han var far til Stig Inge Bjørnebye.

Besteplasseringar i internasjonale meisterskap og renn
1967: Nr 14 i Holmenkollen
1969: Nr 9 i Holmenkollen
1970: Nr 7 i storbakken under Ski-VM i Štrbské pleso
1971: Nr 5 i Svenska skidspelen i Falun
1972: Nr 11 i Svenska skidspelen i Lycksele

Besteplasseringar i noregsmeisterskap
Ski-NM 1966: Nr 8 i storbakken på Rena
Ski-NM 1969: Nr 4 i normalbakken på Raufoss
Ski-NM 1970: Nr 4 i normalbakken i Trondheim
Ski-NM 1971: Nr 5 i storbakken i Bærum
Ski-NM 1972: Nr 7 i normalbakken i Trondheim
Ski-NM 1973: Nr 12 i normalbakken i Vang

Kjelde
Sportsboken, aktuelle årgangar

Norske skihopparar
Norske deltakarar under vinter-OL 1968
Skihopparar under vinter-OL 1968
Norske deltakarar under vinter-OL 1972
Skihopparar under vinter-OL 1972
Folk frå Våler i Innlandet
Kåre Berg

Kåre Olaf Berg () var ein skihoppar frå Gran. Han tevla for Ski- og fotballklubben Lyn i Oslo.

Berg tok sølvmedalje i NM på Gjøvik i 1959, bak den suverene vinnaren Anders Woldseth, men føre Arnfinn Bergmann. Året etter var Berg ein av dei fire norske hopparane som deltok i Vinter-OL 1960 i Squaw Valley, Torbjørn Yggeseth, Halvor Næs og Ole Tom Nord var dei andre. Berg vart nummer 13 i den olympiske hopptevlinga, etter eit bestehopp på 83 meter i første omgang.

Besteplasseringar i internasjonale meisterskap og renn
1955: Nr 4 i Lahti
1960: Nr 13 i Vinter-OL 1960 i Squaw Valley
1961: Nr 11 i Svenska skidspelen i Falun

Medaljar og besteplasseringar i noregsmeisterskap
Ski-NM 1954: Nr 12 på Kongsvinger
Ski-NM 1959: Sølvmedalje på Gjøvik
Ski-NM 1960: Nr 4 i Nedre Eiker

Kjelder
Sportsboken, aktuelle årgangar

Norske skihopparar
Norske deltakarar under vinter-OL 1960
Skihopparar under vinter-OL 1960
Folk frå Gran
Sturle Holseter

Sturle Holseter () er ein norsk, tidlegare skihoppar som representerte Vikersund Idrettslag. Han vann NM-bronse i normalbakken 1997, same sesongen kom han på andreplass i eit verdscuprenn i Sapporo.

Aktiv
Holseter debuterte i verdscupen 17. mars 1990, berre 14 år gammal, med sisteplass av 76 deltakarar på Raufoss. Så gjekk det fem år før tenåringen utmerka seg i hoppbakken. Gjennombrotet kom tidleg i 1996-sesongen, då han kom på sjetteplass i eit verdscuprenn på Lillehammer. Hans beste plassering i verdscupen er 2. plass i normalbakken i Sapporo 18. januar 1997, fem poeng bak vinnaren Adam Malysz og likt med Mika Laitinen. Same sesongen kom han på bronseplassen under noregsmeisterskapen i normal bakke i Mo i Rana i 1997. Holseter vart sidan nummer 15 i normalbakken i Trondheim under Ski-VM 1997. Beste samanlagtplasseringa  i verdscupen er 22. plass, også det i 1997-sesongen.

Han vart noregsmeister for lag med Buskerud i 1996, og tok bronse i 1997. Siste rennet hans i verdscupen var på Lillehammer 29. november 1998.

Besteplasseringar i internasjonale meisterskap og renn
1995/96: Nr 6 på Lillehammer
1997: Nr 15 i VM i Trondheim. Nr 2 i Sapporo
1998: Nr 14 i Zakopane og Lahti

Medaljar og besteplasseringar i noregsmeisterskap
1995: Nr 11 i normalbakken i Rælingen
1996: Nr 9 i storbakken i Meldal
1997: Bronsemedalje i normalbakken i Mo i Rana
1998: Nr 7 i storbakken i Meldal

Han la opp 20. august 2000.

Kjelder
Sportsboken, aktuelle årgangar
 

Norske skihopparar
Kirkwall

Kirkwall er den største byen og administrasjonssenteret på Orknøyane, nord i Skottland. Han har kring 8500 innbyggjarar. Byen vart fyrst nemnd i Orknøyingasoga for året 1046, i forteljinga om Ragnvald Brusesson som var den fyrste av Orknøyjarlane som hadde tilhaldstad i Kirkwall. 

I 1486 opphøgde kong Jakob III av Skottland Kirkwall til by med statusen kongeleg burgh. Namnet Kirkwall kjem frå det norrøne namnet Kirkjuvágr som tyder «Kyrkjevågen», som seinare vart til Kirkvoe og så Kirkwaa på engelsk. Engelske kartografar tok waa som skotsk wa, som tyder «mur» (wall). 

Kirkwall ligg på den nordlege kysten av Mainland i Orknøyane, og har ei hamn med ferjesamband til dei fleste andre øyane i gruppa. Etter dagens skotske standardar er det ein liten by. I hjarta av byen ligg St. Magnuskatedralen som kan sjåast frå lang avstand. Han fekk namnet sitt etter Den heilage Magnus, jarl av Orknøyane frå 1108 til 1117. Like ved katedralen er det ruinar frå slottet til den tidlegare biskopen og slottet til jarlen. 

Byen har to museum, eit som inneheld ting av lokalhistorisk interesse og det andre som er det vesle Wireless Museum, som tek seg av historia om radio og lydopptak. 

Ei av hovudhendingane i byen er Kirkwall Ba' eller Ba' Game, eit lovlaust ballspel halde på fyrste juledagen og fyrste nyttårsdagen mellom «Uppies» og «Doonies»; kvart lag representerer ein halvdel av byen.

Kjelder 
Denne artikkelen bygger på «Kirkwall» frå ,  den 3. november 2011.  
 

Byar og landsbyar på Orknøyane
Stadnamn av norrønt opphav i Skottland
Stader frå norrøn tid
Aberchirder

Aberchirder (skotsk gælisk Obar Chiardair) er ein landsby i regionen Aberdeenshire  i Skottland. Han har kring 1000 innbyggjarar. Aberchrider ligg om lag 8 km vest for Turiff og 12 km sør for Banff. Huntly ligg om lag 15 km sør for Aberchirder.

Kjelder 
Denne artikkelen bygger på «Aberchirder» frå ,  den 3. november 2011.

Bakgrunnsstoff

Byar og landsbyar i Aberdeenshire
Daviot

Daviot er ein landsby og eit verdsleg sokn i Aberdeenshire i Skottland. Staden har ein av dei best verna neolittiske steinsirklane i det nordaustlege Skottland. Han består av ti ståande steinar og ein liggjande. 

Det første prosjektet for genetisk modifiserte planter har tilhald i Daviot. 

Schlumberger har ein dumpplass for eksplosiv like ved landsbyen.

Kjelder
Denne artikkelen bygger på «Daviot» frå ,  den 3. november 2011.  

Byar og landsbyar i Aberdeenshire
North Kessock

North Kessock  er ein landsby i regionen Highland  i Skottland. Han har kring 900 innbyggjarar.

North Kessock ligg på halvøya Black Isle, rett ovanfor Inverness på nordsida av munningen av Beauly Firth. Det har truleg vore ei busetjing her så langt tilbake som 1437, då fekk dei dominikanske munkane i Inverness løyve til å drive ferje frå Inverness til Black Isle. Det var ferjedrift over Beauly Firth heilt til brua Kessock Bridge vart opna i 1982. 

North Kessock har truleg namnet sitt etter St. Kessog som var vernehelgen for Skottland før St. Andreas.

Kjelder
Denne artikkelen bygger på «North Kessock» frå ,  den 3. november 2011. 
 oppgav desse kjeldene:

Byar og landsbyar i Highland
Ed Sheeran

Edward Christopher Sheeran, kjend som Ed Sheeran () er ein britisk songar og låtskrivar.

Liv og virke

Tidleg liv
Sheeran vart fødd i Halifax i England til irske og engelske foreldre, før han flytta til Framlingham. Han lærte gitar i svært ung alder, og byrja å skrive under tida si ved Thomas Mills High School i Framlingham.

Diskografi
Studioalbum
 2011: +
 2014: ×
 2017: ÷
 2019: No.6 Collaborations Project
 2021: =
 2023: −

Extended plays
 2005: The Orange Room
 2006: Ed Sheeran
 2007: Want Some?
 2009: You Need Me
 2010: Loose Change
 2010: Songs I Wrote with Amy
 2010: Live at the Bedford
 2011: No. 5 Collaborations Project
 2011: One Take
 2011: iTunes Festival: London 2011
 2011: Thank You

Singlar
 2011: The A Team
 2011: You Need Me, I Don't Need You
 2011: Lego House
 2012: Drunk
 2012: Small Bump
 2012: Give Me Love
 2013: I See Fire
 2014: Sing
 2014: Don't
 2014: Thinking Out Loud
 2015: Bloodstream
 2015: Photograph
 2017: Castle On The Hill
 2017: Shape Of You
 2017: Galway Girl
 2017: Perfect

Singlar med andre artistar
 2011: If I Could
 2011: Young Guns
 2011: Teardrop
 2015: Lay It All On Me

Kjelder
Denne artikkelen bygger på «Ed Sheeran» frå ,  den 3. november 2011.  
 

Folk frå West Yorkshire
Engelske songarar
Engelske låtskrivarar
 
Ivor Novello-prisvinnarar
Brit Award-vinnarar
Henning Stensrud

Henning Stensrud () er ein norsk tidlegare skihoppar frå Lørenskog. Han vann tre bronsemedaljar i noregsmeisterskap, og vart nummer fire under verdsmeisterskapen 1998 i skiflyging.

Karriere
Stensrud debuterte i verdscupen i desember 1996, og var med i den norske OL-troppen i 1998. Han var då med på laget som vart nummer fire i laghoppinga, dei andre var Lasse Ottesen, Roar Ljøkelsøy og Kristian Brenden. Hans beste resultat i verdscupen er to fjerdeplassar, i Engelberg og i verdsmeisterskapen i skiflyging i Oberstdorf, begge renna i sesongen 1997/98. Medaljane i skiflygings-VM gjekk til verdsmeisteren Kazuyoshi Funaki, Sven Hannawald (sølv) og Dieter Thoma (bronse). Også i 2000 og 2006 deltok Stensrud i skiflygings-VM, då med liten suksess.

Stensrud kom på bronseplass i NM 1998 i stor bakke, og i normal bakke i 2003 og 2004. I alle dei tre nemnde meisterskapa var han sjanselaus på å vinne NM-tittelen. Han var beste nordmann då han i 2001-sesongen kom han på åttandeplass i normalbakkerennet i VM i Lahti.

Besteplasseringar i internasjonale meisterskap
1998: Nr 4 i VM i skiflyging i Oberstdorf, og nr 23 i normalbakken i OL i Nagano
2000: Nr 20 i VM i skiflyging i Vikersund
2001: Nr 8 i storbakken i VM i Lahti
2006: Nr 17 i VM i skiflyging i Kulm

Besteplasseringar i verdscuprenn
1997: Nr 7 i Planica (skiflyging)
1997/98: Nr 4 i Engelberg og Oberstdorf (skiflygings-VM)
1998/99: Nr 16 i Harrachov og Planica
2000: Nr 16 i Willingen
2001: Nr 5 i Trondheim
2002: Nr 48 i Trondheim
2003: Nr 10 i Willingen
2004: Nr 9 i Hakuba og Oslo
2005: Nr 12 i Lahti
2006: Nr 8 i Sapporo
2007: Nr 10 i Klingenthal
2008: Nr 15 i Planica (skiflyging)

Medaljar og besteplasseringar i noregsmeisterskap
Ski-NM 1997: Nr 4 i storbakken på Lillehammer
Ski-NM 1998: Bronsemedalje i storbakken i Meldal
Ski-NM 1999: Nr 10 i normalbakken på Raufoss
2003: Bronsemedalje i normalbakken på Lillehammer
2004: Bronsemedalje i normalbakken på Bardufoss – delt med Anders Bardal
2005: Nr 6 i storbakken på Lillehammer
2006: Nr 7 i normalbakken i Heddal
2007: Nr 4 i normalbakken i Molde
2008: Nr 5 i både normalbakken og i storbakken, begge renna i Trondheim

Stensrud la opp som aktiv skihoppar i 2008. Seinare har han vore med i trenarteamet til det norske hopplandslaget.

Kjelder
Sportsboken, aktuelle årgangar

Bakgrunnsstoff
Henning Stensrud i fis-ski.com
Stensrud i olympedia.org

Norske skihopparar
Norske deltakarar under vinter-OL 1998
Skihopparar under vinter-OL 1998
Folk frå Lørenskog
Christian Meyer

Christian Meyer () er ein norsk, tidlegare skihoppar og seinare trenar. Han er fødd i Orkdal, tevla for Selbu Idrettslag og treningsgruppa Trønderhopp. Meyer vann NM-sølv i normal bakke i 1999, Morten Ågheim vart noregsmeister.

Aktiv
Meyer debuterte i verdscupen sesongen 1996/97 med ein 28. og ein 30. plass i de to renna han fekk delta i den sesongen. I sesongen 1998/99 deltok han i 22 verdscuprenn. Hans beste individuelle plassering var ein 6. plass i Zakopane 16. januar 1999, og han enda den sesongen på 31. plass i verdscupen med 168 poeng. Åra 2002-04 deltok Meyer i kontinentalcupen i skihopping, men utan å oppnå topplasseringar.

Besteplassering i internasjonale renn
1999: Nr 6 i Zakopane

Medaljar og besteplasseringar i noregsmeisterskap
1996: Nr 12 i storbakken i Meldal
1998: Nr 6 i normalbakken i Trondheim
1999: Sølvmedalje i normalbakken på Raufoss – delt med Roar Ljøkelsøy
2003: Nr 7 i normalbakken på Lillehammer

Han la opp i 2004.

Trenar
Meyer har vore trenar i Trønderhopp. Han overtok i 2011 som hovudtrenar for det norske kvinnelandslaget.

Kjelder og fotnotar
Sportsboken, aktuelle årgangar
 

Norske skihopparar
Trenarar
Folk frå Orkdal
Coalburn

Coalburn  er ein landsby i regionen South Lanarkshire  i Skottland. Han har kring 1200 innbyggjarar. I nærleiken av Coalburn ligg landsbyane Auchlochan, Bankend og Braehead.

Busetnaden utvikla seg i lag med kolgruvene her, som blei drivne frå kring 1840 til den siste underjordiske gruva blei stengd i juli 1968. Seint på 1980-talet blei det opna eit dagbrot som blei den største slike gruva i Vest-Europa tidleg på 1990-talet. British Coal, som dreiv gruva, blei oppløyst i 1997, og gruvedrifta enda. I staden er det utvikla vindraft i området, med Hagshaw Hill bygd som det fyrste kommersielle vindkraftverket i Skottland 1995.

Kjelder 

Denne artikkelen bygger på «Coalburn» frå ,  den 4. november 2011.  

Byar og landsbyar i South Lanarkshire
Reidar Andersen

Reidar Andersen () var ein norsk skihoppar og konfeksjonsfabrikant, opphavleg frå Haugsbygd i Norderhov i Buskerud. Han var medlem av Fossekallen, Sportsklubben Freidig og Idrettsforeningen Ready. Andersen var busett i Oslo.

Aktiv
Andersen vann sølvmedaljen under verdsmeisterskapane på ski i nordiske greiner både 1930, 1935 og 1937. I Vinter-OL 1936 i Garmisch-Partenkirchen fekk han bronsemedalje. Gunnar Andersen var hans overmann i 1930, medan Birger Ruud var gullvinnar i meisterskapane frå 1935 til 1937, og Sven Selånger fekk OL-sølv i 1936. I verdsmeisterskapane 1931 og 1938 vart han høvesvis nummer fire og fem.

Andersen er den einaste som nokon gong har vunne Holmenkollrennet tre år på rad: 1936, 1937 og 1938. Han vart tildelt Holmenkollmedaljen i 1938. Same tre sesongane vart han også noregsmeister.

Medaljar og besteplasseringar i noregsmeisterskap
1933: Sølvmedalje i Oslo
1936: Gullmedalje på Kongsvinger
1937: Gullmedalje i Tønsberg
1938: Gullmedalje i Mo i Rana
1946: Bronsemedalje i Drammen
1949: Nr 8 i Steinkjer

Andersen vart i 1971 teken med i National Ski Hall of Fame,. I biografien vert nemnt dei 18 sigrane han tok i skihopping i 1939 under ein turne i USA. Etter andre verdskrigen gjorde han endå ein turne i USA for å fremje skisporten.

Kjelder

Magnus Breili:Sport i navn & tall, 1971

Bakgrunnsstoff
 Oversikt over vinnarar av Holmenkollrenna sidan 1892 (PDF) 
 
 

Norske skihopparar
Olympiske bronsemedaljevinnarar for Noreg
Olympiske medaljevinnarar i skihopping
Medaljevinnarar under vinter-OL 1936
Norske deltakarar under vinter-OL 1936
Skihopparar under vinter-OL 1936
Vinnarar av Holmenkollmedaljen
Folk frå Ringerike
Vasspiplerke

Vasspiplerke, Anthus spinoletta, er ein liten sporvefugl som hekkar i fjella i Sør-Europa og sørlege tempererte Asia over til Kina. Dette er kortdistanseflyttfugl som vandrar ned til vått, opent lågland slik som myrar og oversumte marker om vinteren. Nokre fuglar migrerer nordover til Storbritannia om vinteren, og dreg nytte av det varme maritime klimaet der.

Som dei fleste andre Anthus-piplerker, er dette ein vanskeleg kjenneleg art som lever på bakken. Denne piplerka er hovudsakleg brun over og mørk stripa gråbrun under. Ho har mørke bein, kvit ytre halefjør og ei lengre mørkt nebb. Om sommaren har ho ein særeigen hekkedrakt, med rosa bryst, grått hovud og eit bleikt augebrynstrek. Ho er 15,5 til 17 cm i lengd.

Underarten littoralis av skjerpiplerke i sommardrakt er veldig tett til vasspiplerka i sitt ytre. Likevel kan dei skiljast frå kvarandre etter lætet, og dei okkuperer ulike typar habitat, sjølv når dei generelt finst i det same området. Vasspiplerka er òg mykje mindre imøtekomande enn skjerpiplerke, forlèt området ved å stige høgt og raskt når ein nærmar seg. Vasspiplerka og myrpiplerka overlappar ikkje utbreiingsområde bortsett frå i eit lite område i Sentral-Asia.

Denne arten er insektetar. Ropa er ein eksplosiv 'vyiist', som skjerpiplerka. Songen er lik, men han består av kanskje fem 'blokker' i omtrent eit halvt dusin tonar kvar, det endar anten med ingen eller med gjentatte triller. Skjerpiplerka har færre, men lengre blokker.

Tidlegare var skjerpiplerke og myrpiplerke klassifisert som underartar av vasspiplerke. Førstnemnte er nærare knytt til vasspiplerke enn den sistnemnde, det er indikert av eksterne og molekylære eigenskapar.

Kjelder 

 Første versjon av denne artikkelen byggjer på «Water Pipit» frå , den 5. november 2011

Referansar

Bakgrunnsstoff 
 Videoar, bilete og lydopptak av vasspiplerke hos Internet Bird Collection

Erlefamilien
Streiffuglar i Noreg
OGAE Rest of the World

OGAE Rest of the World (OGAE RoW) er nemninga på dei landa som deltek i OGAE Second Chance Contest, men ikkje har arrangert ein nasjonal finale.

Kjelder
Denne artikkelen bygger på «OGAE» frå ,  den 5. november 2011.  

R
Saleinabreen

Saleinabreen (fransk Glacier de saleina) er ein 6,3 km lang isbre (2002) i Mont Blanc-massivet i kantonen Valais i Sveits. Han ligg nær Aiguille d'Argentière.

Kjelder
Denne artikkelen bygger på «Saleina Glacier» frå ,  den 6. november 2011.  

Isbrear i Valais